CELEX: 62006CA0284
Language: el
Date: 2008-06-26 00:00:00
Title: Υπόθεση C-284/06: Απόφαση του Δικαστηρίου (τέταρτο τμήμα) της 26ης Ιουνίου 2008 (αίτηση του Bundesfinanzhof — Γερμανία για την έκδοση προδικαστικής αποφάσεως) — Finanzamt Hamburg-Am Tierpark κατά Burda GmbH, πρώην Burda Verlagsbeteiligungen GmbH (Φορολογική νομοθεσία — Ελευθερία εγκαταστάσεως — Οδηγία 90/435/ΕΟΚ — Φόρος εταιριών — Κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών — Κεφαλαιουχικές εταιρίες — Διανομή εισοδημάτων και αυξήσεων ενεργητικού — Παρακράτηση στην πηγή — Πίστωση φόρου — Μεταχείριση ημεδαπών και αλλοδαπών μετόχων)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/4
            
         Απόφαση του Δικαστηρίου (τέταρτο τμήμα) της 26ης Ιουνίου 2008 (αίτηση του Bundesfinanzhof — Γερμανία για την έκδοση προδικαστικής αποφάσεως) — Finanzamt Hamburg-Am Tierpark κατά Burda GmbH, πρώην Burda Verlagsbeteiligungen GmbH
   (Υπόθεση C-284/06) (1)
   
   (Φορολογική νομοθεσία - Ελευθερία εγκαταστάσεως - Οδηγία 90/435/ΕΟΚ - Φόρος εταιριών - Κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών - Κεφαλαιουχικές εταιρίες - Διανομή εισοδημάτων και αυξήσεων ενεργητικού - Παρακράτηση στην πηγή - Πίστωση φόρου - Μεταχείριση ημεδαπών και αλλοδαπών μετόχων)
   (2008/C 209/05)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   Finanzamt Hamburg-Am Tierpark
   κατά
   Burda GmbH, πρώην Burda Verlagsbeteiligungen GmbH
   Αντικείμενο
   Αίτηση έκδοσης προδικαστικής απόφασης — Bundesfinanzhof (Γερμανία) — Ερμηνεία του άρθρου 5, παράγραφος 1, της οδηγίας 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών (ΕΕ L 225, σ. 6), το οποίο αποτελεί πλέον το άρθρο 5, κατόπιν της τροποποίησης που επέφερε η οδηγία 2003/123/ΕΚ, της 22ας Δεκεμβρίου 2003, για τροποποίηση της οδηγίας 90/435/ΕΟΚ σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφόρων κρατών μελών (ΕΕ 2004, L 7, σ. 41) — Έννοια της «παρακράτησης του φόρου στην πηγή» — Εθνική νομοθεσία που προβλέπει τη φορολόγηση των εσόδων και αυξήσεων της περιουσίας της θυγατρικής εταιρίας σε περίπτωση διανομής κερδών προς τη μητρική εταιρία, ενώ τα έσοδα αυτά και οι αυξήσεις αυτές δεν θα φορολογούνταν αν παρέμεναν στη θυγατρική εταιρία — Ερμηνεία των άρθρων 43, 56 και 58 της Συνθήκης ΕΚ — Εθνική νομοθεσία που προβλέπει τον συμψηφισμό των διανεμόμενων κερδών μιας κεφαλαιουχικής εταιρίας με τα ίδια κεφάλαια της εταιρίας αυτής, με συνέπεια να υπάρχει φορολογική επιβάρυνση ακόμη και στις περιπτώσεις διανομής μερισμάτων σε μετόχους ή κατόχους εταιρικών μεριδίων εκτός ημεδαπής, οι οποίοι δεν μπορούν να εκπέσουν τον φόρο εισοδήματος νομικών προσώπων από τον δικό τους φόρο
   Διατακτικό
   
               1)
            
            
               Διάταξη του εθνικού δικαίου που προβλέπει, σε περίπτωση διανομής κερδών θυγατρικής εταιρίας προς τη μητρική της, τη φορολογία των εισοδημάτων και των αυξήσεων του ενεργητικού της θυγατρικής εταιρίας τα οποία δεν θα είχαν φορολογηθεί βάσει της εθνικής νομοθεσίας αν, αντί της διανομής προς τη μητρική εταιρία, είχαν αποθεματοποιηθεί στη θυγατρική εταιρία δεν συνιστά παρακράτηση στην πηγή κατά την έννοια του άρθρου 5, παράγραφος 1, της οδηγίας 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών.
            
         
               2)
            
            
               Το άρθρο 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) πρέπει να ερμηνευθεί υπό την έννοια ότι δεν απαγορεύει την εφαρμογή εθνικού μέτρου, όπως του άρθρου 28, παράγραφος 4, του νόμου του 1996 περί φόρου εταιρειών, (Körperschaftsteuergesetz 1996), όπως ίσχυε κατά τον χρόνο των πραγματικών περιστατικών της κύριας δίκης, δυνάμει του οποίου η φορολογία των κερδών που διανέμονται από θυγατρική εταιρία εγκατεστημένη σε ένα κράτος μέλος προς τη μητρική της υποβάλλονται στον ίδιο διορθωτικό μηχανισμό είτε η μητρική εταιρία είναι εγκατεστημένη στο ίδιο είτε σε άλλο κράτος μέλος, ενώ, αντίθετα προς ό,τι συμβαίνει με την ημεδαπή μητρική εταιρία, το κράτος μέλος εγκατάστασης της θυγατρικής της δεν χορηγεί πίστωση φόρου στην αλλοδαπή μητρική εταιρία.
            
         
      (1)  ΕΕ C 237 της 30.9.2006.